Teljesen rendben volt minden ez alatt a négy nap alatt. A foglalás után rögtön jött egy kedves levél Toni-tól és folyamatosan tartottuk kapcsolatot. A megbeszélt repülőtéri transzfer pontosan megjelent és a szállásra vitt minket, ahol már vártak és átadták a lakást. A lakás tiszta volt, mindennel felszerelt és nagyon központi helyen. Két kamaszgyerekkel tulajdonképpen mindent gyalogosan meg tudtunk közelíteni. De a metró is kb. 5 perc alatt elérhető gyalog. A környék teljesen biztonságos. 1 percre van egy nagy bolt, szemben vele egy pékség, ami minden igényt kielégítő. Több étterem a szállástól gyalogosan elérhető, kb 2 perc alatt. Elutazáskor a repülőnk csak késő délután indult, de megoldható volt az is, hogy a csomagokat lerakjuk egy irodában (Omonia téren, két metró megálló a szállástól) és így még aznap is tudtunk programozni. Szóval mindennel teljesen elégedettek voltunk, nagyon szívesen ajánlom másoknak is.